
A közigazgatási hatósági eljárás a közlekedésrendészet területén

A dolgozat első bevezető fejezetében bemutatom, hogy miért választottam témámnak az „objektív felelősség” elvét, mint közigazgatási hatósági eljárás egyik fajtáját a közlekedésrendészet területén.
A második fejezetben végigvezetem az olvasót azokon a hazai és európai közlekedésbiztonsági koncepciókon, amelyek végeredményeként hazánkban is bevezetésre került az objektív felelősség elve. A fejezet végén bemutatásra kerülnek a tulajdonosi felelősség európai példái.
A harmadik fejezetben bemutatom a hazai baleseti statisztikákat az objektív felelősség bevezetése előtt.
A negyedik fejezetben megismerhetjük a jogszabályi környezetet, valamint a hatósági rendszer szervezeti felépítését, működését.
Az ötödik fejezetben bemutatom az objektív felelősség 5 éves működése alatti jogszabályi változásokat.
A hatodik fejezetben megismerhetjük azon szervezeti változásokat, melyek megalkotásával, illetve a trafficPOINT ügyfeldolgozó program segítségével megvalósították a halálos áldozatok számának csökkenését.
A hetedik fejezetben elemzésre kerülnek a hazai baleseti statisztikákat, amelyek alapján látható, hogy már az objektív felelősség bevezetésének első évében drasztikusan csökkent a közúti balesetben elhalálozottak száma.
A nyolcadik fejezetben bemutatom a külföldi hatósági jelzésű gépjárművekkel elkövetett szabályszegések elkövetőinek szankcionálását elősegítő jogszabályok koncepcióit.
Az utolsó fejezetben megfogalmazom az objektív felelősség bevezetésének hatására bekövetkezett eredményeket, valamint azokat a felvetéseket, melyek a közlekedésbiztonság eredményeit tovább javíthatják.
Eredmények:
- a közlekedésbiztonság javulása,
- kb.: 2200 emberi élet megmentése,
- virtuális nemzetgazdasági jövedelem.
Javaslatok:
- új korszerű koncepciók kidolgozása,
- az eljárások hatékonyságának növelése, az ezen eljárástípusra optimalizált külön eljárási szabályrendszer segítségével,
- külföldi hatósági jelzésű gépjárművekkel elkövetett szabályszegések elkövetőinek szankcionálását elősegítő jogszabályok minél előbbi alkalmazásának szükségessége,
- a sebességmérés hatékonyságának növelése, átlagsebesség-mérő eszközök üzembe helyezése,
- gyorsforgalmi úthálózat fejlesztése,
- a gépjárművezetők képzésének szigorítása, speciális gyakorlati képzések szükségessége.



